Chelsia Ng

**Chelsia Ng** (; lahir 25 Disember 1981) ialah seorang pelakon dan penyanyi wanita Malaysia, berasal dari Pulau Pinang.

## Biografi
Ng dilahirkan pada 25 Disember 1981 di Pulau Pinang, iaitu bersempena dengan sambutan Hari Krismas. Beliau mula menceburi persada seni dengan menyanyikan lagu "Empty Decorations" bersama Douglas Lim bagi siri komedi berbahasa Inggeris tempatan, Kopitiam. Tidak lama kemudian wajah beliau muncul dalam siri yang sama sebagai watak Rain, pembantu kedai gunting rambut milik watak Steven (Lim).

Selain *Kopitiam* beliau juga menjadi seorang daripada barisan pelakon utama komedi Cina tempatan *Homecoming* serta pemegang watak sampingan dalam *Tin Gei Bin*.

Ng muncul buat kali pertama dalam layar besar dalam *[[filem Salon|Salon]]* arahan Woo Ming Jin lakonan bersama Pierre Andre dan Raja Farah yang dikeluarkan pada tahun 2005. Persembahan beliau dalam filem itu membolehkan beliau dicalonkan untuk Anugerah Pelakon Wanita Pembantu Terbaik pada Festival Filem Malaysia ke-19 tahun kemudiannya.

Pada tahun 2006 Ng kembali aktif berlakon menerusi drama *[[Realiti (siri TV)|Realiti]]* di 8TV, yang mana beliau memegang watak Melody. Beliau juga pernah muncul sebagai juri undangan pertama di *[[What Women Want]]*.

Pada tahun 2008, beliau menyertai barisan pelakon drama *[[Ghost]]* dan *Ampang Medikal*. Pada 2009, Ng memegang watak Yvonne, rakan karib Miasara lakonan Liyana Jasmay dalam filem *[[Papadom]]* arahan Afdlin Shauki. Beliau kembali menjayakan peranannya dalam kesinambungannya yang ditayangkan pada 2013. 

Ng melancarkan album pertamanya bertajuk *Here With You* di bawah label Warner Music Malaysia.

Ng memegang watak sebagai Janice dalam telefilem *Rongples Rongtaim* arahan Yusry KRU lakonan bersama Tauke Jambu, Kamal Adli, Bell Ngasri, Chew Kin Wah dan Ayahanda Rani Kulup. Telefilem ini disiarkan di slot Karya 12 Astro Citra.

Beliau muncul dalam filem bertajuk *You Mean The World To Me* yang ditayangkan pada 2017.

## Filemografi
* *[[Kopitiam (siri TV)|Kopitiam]]* (1998) - sitkom
* *Homecoming* (2003) 
* *Tin Gei Bin* (2004)
* *[[Salon (filem)|Salon]]* (2005) - filem
* *[[Realiti (siri TV)|Realiti]]* (2006)
* *Tak Tercapai Akalmu* (2006) - drama 
* *[[What Women Want]]* (2008) - televisyen
* *[[Sepi]]* (2008) - filem
* *[[Ghost]]* (2008)
* *Ampang Medikal* (2008)
* *[[Malaysiantalents.com]]* (2008)
* *[[Sketches]]* (2008)
* *[[Setem (filem)|Setem]]* (2009) - filem
* *[[Papadom]]* (2009) - filem
* *Undilah* (2011) - video pendek
* *Small Mission Enterprise (SME)* (2012) - televisyen
* *What If* (2013) - drama
* *[[Tanda Putera]]* (2013) - filem 
* *[[Papadom 2]]* (2013) - filem
* *[[Gila Baby]]* (2014) - filem
* *Rongples Rongtaim* (2016) - telefilem
* *[[Roti Canai Love Story (telefilem)|Roti Canai Love Story]]* (2016) - telefilem
* *You Mean The World To Me* (2017) - filem
* *[[J Revolusi]]* (2017) - filem
* *Simulacra 2 (2019) - video games*
* *[[Keluarga Baha Don|Keluarga Baha Don (Musim 3)]]* (2021) - drama web
* *[[Sa Balik Baju]]* (2021) - filem
* *Dim Sum Yu Wen* (2022) - telefilem
* *[[Seribu Nina]]* (2022) - drama web
* *[[Kalut Nak Kahwin]]* (2022) - filem
* *[[Kudeta (drama)|Kudeta]]* (2022) - drama
* ''Lagenda Puteri Qaseh'' (2023) - drama
* *Biar Biasa Biasa* (2023) - telefilem
* *Geng Sakau Vs Hantu Ting Tong* (2023) - filem 
* *[[Pagari Bulan]]* (2023) - filem

## Diskografi
* *Here With You* (2013)

## Rujukan

## Pautan luar
* Laman web rasmi 
*